AIŠKINAMASIS RAŠTAS

Dėl Molėtų rajono savivaldybės tarybos 2017 m. lapkričio 30 d. sprendimo Nr. B1-219 „Dėl Molėtų rajono savivaldybės budinčio globotojo veiklos organizavimo tvarkos aprašo patvirtinimo“ pakeitimo

**1. Parengto tarybos sprendimo projekto tikslai ir uždaviniai**

 Parengto projekto tikslas reglamentuoti vaikų, netekusių tėvų globos, kuriems nustatyta ne tik laikinoji, bet ir nuolatinė globa (rūpyba) priežiūros organizavimą bei mokėjimo už priežiūrą tvarką budinčio globotojo bei socialinio globėjo šeimose. Budinčio globotojo, socialinio globėjo veiklos turinys orientuotas į netekusio tėvų globos vaiko priežiūrą savo šeimoje. Tėvų globos netekusiam vaikui palankiausia ir geriausia augti šeimoje, tačiau praktikoje vaiko globa šeimoje, ypač kai vaikas neturi giminystės ryšių su šeima, nėra išplitusi, be to, didžioji dauguma vaikų, netekusių tėvų globos, kuriems nustatoma laikinoji globa, yra apgyvendinami vaikų globos institucijose, dažnai globos įstaigose šie vaikai (ypač vyresnio amžiaus) lieka ir nustačius nuolatinę globą. Priėmus šį sprendimą, vaikai netekę tėvų globos ir kuriems nustatyta ne tik laikinoji, bet ir nuolatinė globa, turės galimybę gyventi budinčio globotojo ar socialinio globėjo šeimoje.

**2.** **Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Priėmus šį sprendimą bus galimybė užtikrinti budinčio globotojo ar socialinio globėjo, prižiūrinčių vaikus savo šeimose, vaiko priežiūros organizavimą budinčio globotojo ar socialinio globėjo šeimose, bei šios priežiūros finansavimą. Savivaldybėje bus plėtojama profesionalių globėjų sistema.

Neigiamos pasekmės nenumatomos.

**4. Priemonės sprendimui įgyvendinti -**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų šaltiniai - valstybės biudžeto ir savivaldybės biudžeto lėšos. Lėšų poreikis vaiko išlaikymui budinčio globotojo šeimoje nuo 734,02 iki 934,02 eurų, o socialinio globėjo šeimoje – nuo 334,02 iki 934,02 eurų per mėnesį. Planuojama per metus budinčių globotojų ar socialinių globėjų šeimose apgyventi iki 10 vaikų.

**6.Vykdytojai, įvykdymo terminai**

Molėtų rajono savivaldybės administracija ir Molėtų vaikų savarankiško gyvenimo namai, neterminuotai.